

REPUBLIKA HRVATSKA

OPĆINSKO DRŽAVNO ODVJETNIŠTVO

 U SPLITU

 Split, Gundulićeva 29A

BROJ: P-147/2022

Split, 10. siječnja 2023.

Na temelju članka 10. i 11. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 89/19, dalje - Uredba) te javnog natječaja objavljenog dana u Narodnim novinama broj: 152/2022 od 23. prosinca 2022. za prijam u državnu službu administrativnog referenta – državnoodvjetničkog zapisničara na neodređeno vrijeme - 1 izvršitelj/ice oglašava se sljedeća

OBAVIJEST

I. Testiranje kandidata koji su podnijeli pravodobne i potpune prijave te ispunjavaju formalne uvjete javnog natječaj održat će se u Općinskom državnom odvjetništvu u Splitu, Gundulićeva 29 A, Split, III. kat, soba 340 (biblioteka)

dana 17. siječnja 2023. s početkom u 10,00 sati

II. Testiranju mogu pristupiti samo osobe koje se imaju smatrati kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima te koristiti mobitel ili druga komunikacijska sredstva. Također kandidatima nije dozvoljeno koristiti se zakonima, drugom literaturom ili bilješkama. Zbog povrede navedenih pravila kandidat će biti udaljen s provjere znanja, dok postignuti rezultat Komisija za provedbu javnog natječaja (u daljnjem tekstu: Komisija) neće priznati niti ocijeniti.

Način i sadržaj testiranja bit će proveden i vrednovan sukladno člancima 11. i 12. Uredbe.

IV. Nakon provedbe pisanog dijela testiranja te provjere poznavanja rada na uredskim strojevima i računalu, na razgovor s Komisijom bit će pozvani oni kandidati koji su ostvarili ukupno najviše bodova u prvoj i drugoj fazi testiranja, a sve sukladno članku 13. i 14. Uredbe.

Razgovor s Komisijom bit će proveden i vrednovan sukladno članku 14. Uredbe.

V. Kandidat koji nije pristupio testiranju više se ne smatra kandidatom u postupku.

VI. Sadržaj i način testiranja kandidata za radno mjesto administrativni referent - upisničar, te pravni izvori za pripremu kandidata za testiranje objavljeni su na web stranici Ministarstva pravosuđa i uprave i na web stranici Državnog odvjetništva Republike Hrvatske istovremeno s objavom oglasa.

VII. Čelniku tijela Komisija dostavlja izvješće o provedenom postupku koje potpisuju svi članovi Komisije.

VIII. Izabranom kandidatu/kandidatkinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta, uvjerenja nadležnog suda da se protiv njega ne vodi kazneni postupak i izvornika isprava dostavljenih uz prijavu.

IX. Za najboljeg kandidata Općinsko državno odvjetništvo u Splitu, sukladno odredbi članka 122. stavak 3. Zakona o državnom odvjetništvu (Narodne novine broj 67/18), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

X. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na neodređeno vrijeme izabranog kandidata/kandidatkinje, a koje se kandidatima dostavlja javnom objavom na web stranici Ministarstva pravosuđa i uprave Republike Hrvatske.

KOMISIJA ZA PROVEDBU

 JAVNOG NATJEČAJA